แวะพาเด็กๆมาเที่ยวสวนน้ำบางแสน ช่วงขากลับจากจันทบุรี มาถึงแล้วผิดคาด แบบคนเยอะเกิ้นนน แถมอากาศร้อนมากอีก มองข้างนอกก็ไม่ค่อยมีอะไร แถมบัตรเข้ายังแพงอีกตั้ง 199 บาท แต่ก็ต้องยอม

หลังจากเข้าไปและพาเด็กๆทานข้าว พร้อมนัดแนะจุดกันเรียบร้อย ถึงคิวตัวเองหาอะไรทานบ้าง เห็นร้านนี้เลยลองสักหน่อย เคยเห็นรีวิวอยู่บ้างของสาขาอื่น

ร้านวาฟเฟิลสไตล์ฮ่องกง เจ้านี้มีจุดขายคือสามารถเลือกแป้งได้ ซึ่งแป้งมีตั้ง 7 อย่างมั้งเช่นชาไทย ชาเขียว ออริจินัล ส่วนไส้ก็มีหลายอย่างให้เลือก

ส่วนตัวทานไส้กล้วยหอมกับลูกเกด ตัววาฟเฟิลเปลือกกรอบหน่อย เนื้อในนุ่มกลางๆ ไส้ก็มีเป็นชิ้นให้ได้สัมผัสอยู่ ไม่หวานมาก

โดยรวมๆ แล้วเป็นของทานเล่น ที่ทานได้เพลินๆ ชดเชยความหิวได้ประมาณนึงล่ะ 